भारोत्तोलन टोली उज्वेकिस्तान जाने
आसन्न १३ औं दक्षिण एसियाली खेलकुद (साग) को तयारीलाई नेपाली भारोत्तोलन टोली शुक्रबार उज्वेकिस्तानको तास्केन जाने भएको छ । त्यसमा १२ खेलाडी रहने छन् । पुरुष खेलाडीमा पुकार गुरुङ, सन्देश गुरुङ, दिनेश कार्की, प्रकाश केसी, राजु चौधरी र तुलाराम महतो छन् । 
काठमाडौँ — आसन्न १३ औं दक्षिण एसियाली खेलकुद (साग) को तयारीलाई नेपाली भारोत्तोलन टोली शुक्रबार उज्वेकिस्तानको तास्केन जाने भएको छ । त्यसमा १२ खेलाडी रहने छन् । पुरुष खेलाडीमा पुकार गुरुङ, सन्देश गुरुङ, दिनेश कार्की, प्रकाश केसी, राजु चौधरी र तुलाराम महतो छन् । महिलामा अस्मिता राई, मनकुमारी कुमाल, राज्यलक्ष्मी थापा, कमला श्रेष्ठ, संगीता राई र करिना चौधरी छन् । प्रशिक्षकमा दिनेश भुजेल र सकिल अहमद तथा व्यवस्थापकमा रुद्रबहादुर न्यौपाने छन् । तास्केनमा टोली २२ दिनसम्म प्रशिक्षणमा रहने भारोत्तोलन संघका सचिव तिलक राउतले जनाएका छन् । भारोत्तोलनको अर्को टोली साताव्यापी वैदेशिक प्रशिक्षण लिएर दक्षिण कोरियाबाट शनिबार फर्कने भएको छ ।